Odontolabis femoralis

Odontolabis femoralis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor til meget stor (hannen 51-93 millimeter), bred og kraftig, halvmatt rødlig svart hjortebille, med okergule dekkvinger. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med en innoverrettet tann nær roten og en butt, kløvet tann i den ytre delen, andre hanner har ofte rette, kraftige kjever som er mer eller mindre sagtakkede. Hodet har en tann bak fasettøynene. Pronotum er innsnevret bakerst bak en utstående tann. Dekkvingene er blanke. På beina er mellom-og baklårene gulrøde. Hunnen er bredere, uten forstørrede kjever, hodet med et rundet utskudd under fasettøynene. Hun har en svart, trekantet tegning på dekkvingene.

Levevis 
Larvene utvikler seg i råtne trestammer.

Utbredelse 
Arten er utbredt i Vest-Malaysia, på Sumatra og Borneo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Odontolabis Hope, 1842 – 44 arter
 Odontolabis femoralis Waterhouse, 1887
 Odontolabis femoralis femoralis Waterhouse, 1887 - Vest-Malaysia og Sumatra
 Odontolabis femoralis waterstradti von Rothenburg, 1900 - Borneo

Kilder 
 Oversikt over artene

Eksterne lenker 
 Bildegalleri over artene, foto: Benjamin Harink
 Bildegalleri
 
 

Hjortebiller
Dyr formelt beskrevet i 1887
Dyr formelt beskrevet av Charles Owen Waterhouse
Vest-Malaysias insekter
Sumatras insekter
Borneos insekter